b'\n_START_ARTICLE_\nDangerous (Michael Jacksonin albumi)\n_START_SECTION_\nListasijoitukset ja myynti\n_START_PARAGRAPH_\nDangerous debytoi listaykk\xc3\xb6sen\xc3\xa4 sek\xc3\xa4 Amerikassa ett\xc3\xa4 Britanniassa. Se myi Yhdysvalloissa 326 500 kopiota ensimm\xc3\xa4isell\xc3\xa4 viikollaan ja pysyi listan sijalla 1 nelj\xc3\xa4 per\xc3\xa4kk\xc3\xa4ist\xc3\xa4 viikkoa. Amerikan kymmenen myydyimm\xc3\xa4n levyn joukossa se pysyi 17 viikkoa ja Britannian Top-10:ssa 23 viikkoa. Kaikkiaan Dangerous vietti 117 viikkoa Billboard 200 -listalla. RIAA on antanut albumille statuksen 7x Platina, 7 miljoonan kopion myynnill\xc3\xa4 Yhdysvalloissa. Britanniassa albumin myynti oli hieman yli 2 miljoonaa, mik\xc3\xa4 tekee siit\xc3\xa4 yhden maan myydyimmist\xc3\xa4 albumeista 1990-luvulla.'